google/wiki40b huggingface dataset:
Radnica v San José

Radnica v San José (angl. City Hall of San Jose) je sídlo mestskej správy stojace na 200 East Santa Clara Street v kalifornskom meste San José. Budovu navrhol Richard Meier a verejnosti bola otvorená 15. októbra 2005 – nahradila pôvodnú radnicu na North First Street, ktorá bola v prevádzke v období 1958 – 2005. V období 1889 až 1958 bola radnica na Plaza de Cesar Chavez.

Architektúra

Architektom bol Richard Meier, tvorca Getty Center v Los Angeles, Barcelona Museum of Contemporary Art a mnohých ďalších budov.
Komlex je rozsiahly, súčasťou je 18 poschodová veža v ktorej poslednom poschodí je kancelária starostu. Vchod do radnice tvorí presklená rotunda. Náklady na výstavbu dosiahli sumu 343 miliónov dolárov. Poskytuje priestor 49 240 m².
Na streche veže sídli párik sokolov – Clara a  Fernando El Cohete.
Haybes

Poloha

Obec má rozlohu 28,05 km². Najvyšší bod je položený 488 m n. m. a najnižší bod 110 m n. m.

Obyvateľstvo

Počet obyvateľov obce je 2054 obyvateľov (2009).
Graf vývoja obyvateľstva:
Zdroje: INSEE
Forceville-en-Vimeu

Poloha

Obec má rozlohu 2,97 km². Najvyšší bod je položený 119 m n. m. a najnižší bod 72 m n. m.

Obyvateľstvo

Počet obyvateľov obce je 271 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Zámok Marienburg

Zámok Marienburg je zámok neďaleko mestečka Pattensen v Dolnom Sasku. Stavba sa týči na kopci Marienberg nad riekou Leine.
Zámok postavil v rokoch 1857 – 1867 hannoverský kráľ Juraj V. ako dar pre svoju manželku Máriu. Rodina ho používala ako lovecký zámok a letné sídlo.
Pont-à-Celles

Obyvateľstvo

Obec má približne 16 610 obyvateľov (2010).
Národný socializmus

Národný socializmus alebo nacionálny socializmus je (seba-)označenie rôznorodých ideológií spravidla sa snažiacich spojiť idey socializmu a nacionalizmu, ale inak v detailoch často dosť odlišných. Napríklad koncom 19. storočia vznikali strany označované ako národnosocialistické, ktoré mali typický sociálnodemokratický program a zároveň program národného samourčenie (napr. Česká strana národnosociálna), kým v Nemecku v 20. storočí vznikla Národnosocialistická nemecká robotnícka strana (NSDAP), ktorá mala program, ktorý by sa dnes označil ako fašistický. Podľa ideológie tejto strany vznikol pojem nacizmus ako skratka z "národný socializmus".
V užšom zmysle sa pojmom národný socializmus myslí len nacizmus.
Mačkovité

Charakteristika

Druhy sú veľké až stredne veľké s krátkou širokou lebkou. Majú špecializovanú dentíciu.  Prvé črenové zuby v oboch čeľustiach a horná stolička bývajú veľmi malé alebo neexistujú, takže celkový počet zubov je 32 – 26. Najlepšie vyvinuté sú očné zuby a trháky (horný posledný črenový a spodná stolička).  Predné nohy sú viacsmerne pohyblivé a používajú sa na chytanie koristi a lozenie po stromoch. Všetky mačkovité, okrem geparda, majú veľmi ostré hákovité pazúry zaťahované do osobitných pošvičiek na konci prstov (aby sa zabránilo ich otupovaniu pri chôdzi).
Ich pohyb je ľahký, pružný, vedia dobre skákať. Väčšinou žijú na zemi, ale lezú aj po stromoch. Chytajú iba živú korisť, zvyčajne mohutným skokom. Jedine gepard, jeden z najrýchlejších bežcov medzi cicavcami, beží za korisťou.
Živia sa drobnými hlodavcami a vtákmi (menšie druhy) až veľkými párnokopytníkmi a nepárnokopytníkmi.
Rozmnožujú sa pravidelne, každoročne, tiger a niektoré spravidla menšie druhy sa rozmnožujú s prestávkami viacerých rokov. Počet mládať je veľmi rôzny, zvyčajne 2 – 6. Gravidita je krátka (pri tigrovi napríklad okolo 100 dní). Pri chove v zajatí nechajú chovatelia aj spáriť rozličné mačacie druhy (Iba veľké mačky s veľkými a malé s malými), takže sa z mláďata stane tzv. mačací hybrid.
Zo samca tigra a levice môže takto vzniknúť tigon.

Rozšírenie

Mačkovité žijú v Európe, Ázii, Afrike a (celej) Amerike. Podčeľaď pantery žije v Ázii, Afrike, Amerike. Podčeľaď/Rod rysy žije v Ázii, Európe a Severnej Amerike, karakal v Afrike a juhozápadnej Ázii a ostatné rody podčeľade mačiek spravidla žijú na všetkých kontinentoch.
Torrey DeVittová

Detstvo

Torrey sa narodila v štáte New York. Jej otec Liberty DeVitto bol dlhoročným bubeníkom v kapele Billy Joela. Má dve sestry Devon a Maryelle. Jej sestra Maryelle hrala v TV seriáli Endurance. Ako dieťa Torrey strávila veľa času na cestách s rodičmi. Navštevovala základnú školu Fort Salonga, potom Kings Park Central School District. Vo veku šiestich rokov začala hrať na husle, hrala i v školskom zbore. Po absolvovaná Winter Park High School vo Winter Parku na Floride strávila leto v Japonsku kde pracovala ako modelka; predtým strávila nejaký čas v Chicagu.

Kariéra

Torrey začala svoju kariéru účinkovaním v reklamách, ktoré popísala ako odrazový mostík k televíznej a filmovej práci. Podpísala zmluvu s Ford and Avenue One modeling agencies, keď si však uvedomila, že v modelingu nemá budúcnosť, zamerala sa výlučne na svoju hereckú kariéru. Občasne sa venuje aj hre na husle. V roku 2002 hrala s kapelou Tommy Davidson na Sunset Room v Hollywoode.
Torrey hrala v sérii TV stanice ABC Family Beautiful People ctižiadostivú modelku Karen Kerr. Jej filmový debut bol vo filme Starcrossed. V roku 2006 sa objavila vo filmovom pokračovaní Tajomstvo minulého leta 3 ako Zoe. Ako hosť hrala v seriáloch Drake & Josh, Scrubs a Jack & Bobby. Mala malú rolu vo filme Forbidden Love, hrala v LA Sierru Young vo filme Shooting Holiday, vo filme Green Flash s Davidom Charvetom a Christin Cavallari, Pheobe Hilldale vo filme Killer Movie.
V 5. a 6. sérii dramatického seriálu TV stanice The CW One Tree Hill hrala postavu opatrovateľku Carrey. Bola hosťom v seriáli C.S.I.: Kriminálka Miami v roku 2008.
V roku 2010 Torrey začala hrať v seriáli Roztomilé mrchy, ktorý je natočený podľa kníh Sary Shepardovej. Hrá tu Mellisu Hastingsovú, sestru jednej z hlavných postáv. V seriáli Upírske denníky stvárnila postavu Meredith Fellovej.

Osobný život

V apríli 2011 si vzala herca Paula Wesleyho, s ktorým sa zoznámila pri natáčaní Killer Movie v roku 2007. V roku 2013 sa rozviedli.
Miribel-les-Échelles

Poloha

Obec má rozlohu 29,34 km². Najvyšší bod je položený 920 m n. m. a najnižší bod 310 m n. m.

Obyvateľstvo

Počet obyvateľov obce je 1 741 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Peillac

Poloha

Obec má rozlohu 24,57 km². Najvyšší bod je položený 82 m n. m. a najnižší bod 0 m n. m.

Obyvateľstvo

Počet obyvateľov obce je 1 828 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Gourgue

Poloha

Obec má rozlohu 1,53 km². Najvyšší bod je položený 521 m n. m. a najnižší bod 287 m n. m.

Obyvateľstvo

Počet obyvateľov obce je 44 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pedro da Fonseca (kardinál)

Pedro de Fonseca (14/15. storočie) bol portugalský kardinál vo Valladolide. Narodil sa v Olivençii v Portugalsku, ktoré však bolo až do 19. storočia anektované Španielskom. Vysvätený bol v roku 1409 pápežom Benediktom XIII (protipápežom) v Avignone, s titulom Santo Ângelo na Pescaria.
Po ediktoch vydaných koncilom v Pise a neskôr aj v Kostnici sa Fonseca podriadil pápežovy Martinovi V., ktorý ho opätovne uviedol do úradu s tým istým titulom v roku 1419.
La Collancelle

Poloha

Obec má rozlohu 21,95 km². Najvyšší bod je položený 306 m n. m. a najnižší bod 235 m n. m.

Obyvateľstvo

Počet obyvateľov obce je 172 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tiberios III.

Tiberios III. alebo Tiberios II. (* † 705) bol byzantský cisár, ktorý vládol v rokoch 698 – 705. Jeho pôvodné meno bolo Apsimar. Z jeho príbuzných je známy predovšetkým jeho brat Hérakleios.
Na cisársky trón vyniesla vojvodcu Apsimara vzbura námorníkov vracajúcich sa z neúspešnej výpravy do severnej Afriky, kde Arabi nedávno dobyli Kartágo. Apsimar, ktorý v tom čase zastával funkciu drungaria loďstva, zamieril po svojej proklamácii smerom na Konštantínopol, ovládol mesto a dal cisárovi Leontiovi odrezať nos. Sám potom pod prijatým menom Tiberios prevzal vládu v ríši.
Počas vlády Tiberia III. pokračovali boje s kalifom Abdulmalikom (685 – 705), ktoré prebiehali hlavne v Malej Ázie, kam cisár vyslal svojho brata Herakleia vo funkcii monostratega. Byzantská ofenzíva síce viedla k istým úspechom v Cilicii (704), ale už v roku 705 Tiberiovu vládu ukončili Bulhari, ktorí na trón dosadili bývalého cisára Justiniána II. a ten dal Tiberia onedlho po prevrate popraviť.
Quartier Saint-Thomas-d’Aquin

Quartier Saint-Thomas-d'Aquin (štvrť Svätého Tomáša Akvinského) je 25. štvrť v Paríži, ktorá je súčasťou 7. obvodu.
Má rozlohu 82,7 ha a ohraničujú ju ulice Rue des Saints-Pères na východe, Rue de Sèvres na juhovýchode, Rue Vaneau na juhozápade, Rue Bellechasse na západe a rieka Seina na severe.
Štvrť bola pomenovaná podľa kostola Saint-Thomas-d'Aquin.
Losangelské metro

Linky

█ Červená - najdlhšia a najpoužívanejšia linka. Začína na stanici Union Station a končí v North Hollywoode.
█ Fialová - kratšia a novšia linka, začína rovnako ako červená linka na stanici Union Station, vedie s ňou súbežne cez centrum, západne od centra sa oddeľuje a končí v Koreatowne. Fialovú linku v budúcnosti čaká predĺženie.
Juan Luis Barrios

Peking 2008

Na Letných olympijských hrách 2008 v Pekingu skončil v disciplíne behu 5 000 metrov na siedmom mieste výkonom 13:19,79 min. K tretiemu miestu Edwina Soia mu chýbalo 14 sekúnd a 57 stotín.
Melissanthi

Život a dielo

Narodila sa ako Eve Kougia v Aténach a študovala hudbu, kreslenie, balet a klasický tanec. Od 1923 do 1924 sa liečila vo švajčiarskom sanatóriu na tuberkulózu. Študovala aj francúzštinu, nemčinu a angličtinu na inštitútoch v Aténach. Potom začala vyučovať francúzštinu na aténskych vysokých školách. Tiež prispievala kritickými esejami do novín a literárnych žurnálov. V roku 1932 sa vydala za Ioánniho Skandalákisa (grec: Ιωάννη Σκανδαλάκη) gréckeho právnika a autora filozofických diel, pôvodom z Lakónie.
Jej prvá básnická zbierka „Hlasy hmyzu“ (gréc. Phōnes entomou) bola publikovaná v roku 1930. 
Jej skoré poetické výtvarné kresby sú inšpirované náboženskými témami. Neskoršie básne sú ovplyvnené konceptom existencializmu.
Zbierka básní „Melissanthine básne“ (gréc. Ta poiimata tis Melissanthis), ktoré písala medzi rokmi 1930-1974, publikovali v roku 1976. Tiež napísala detskú hru „Malý braček“ (gréc. O mikros adhelfos), ktorá dostala grécku cenu Sikiaridio Prize. Prekladala aj práce európskych básnikov ako sú Robert Frost, Emily Dickinsonová a Rainer Maria Rilke do gréčtiny.
Medzi rokmi 1930 - 1986 vydala 15 kníh básní, jednu knihu kritík a dve knihy prekladov poézie Pierra Garniera a Emily Dickinson. Zaoberala sa filozofiou Carla Junga a metafyzickým rozmerom existencie človeka.Vo svojej neskoršej korešpondencii ľutuje stratu zmyslu pre posvätnosť a mystiku v prospech utilitárskeho pragmatizmu.
Prekladala diela Claudela, Péguyho a Paula Verlaina z francúzštiny, Rainer Maria Rilkeho a Nelly Sachs z nemčiny, Durrella, Wildeho, Yeatsa a Mary Anne Evans Eliotovú z angličtiny.
Karma

Karma (-hlavný slovenský zaužívaný tvar, zároveň sanskritský kmeň; sanskritský nominatív: karman; pálijský kmeň: kamma; pálijský nominatív: kamman [kammaṃ]) je rozhodujúci faktor dharma-čakry; podľa indického náboženstva dielo, skutky, vplyv vnútorného presvedčenia na ľudské konanie.
Človek je to, čo urobil alebo čo robí, jeho dielo je materský život, v ktorom sa rodí; t. j. človek svojim konaním určuje, kde, v akom materskom živote sa opäť narodí. Karman je tak vlastne označením transcendentného zákona, ktorý určuje, že človek bude v ďalšom živote žať to, čo zasial v predošlom. Z údelu človeka, dobrého alebo zlého, možno teda podľa názoru Indov vyčítať, ako konal v predchádzajúcom živote.
Pojem karmy vykryštalizoval v upanišádach a ovplyvnil nielen hinduizmus, ale je aj v pozadí všetkých náboženských prúdov, ktoré vznikli na pôde Indie. V istom zmysle by sme mohli predstavu karmy považovať za výsledok tematizácie a rozboru fenoménov praxe.

Karma v joge

Karma v joge je krijá - očistný a adaptačný proces čistenia mysle
Morvillers

Poloha

Obec má rozlohu 5,12 km². Najvyšší bod je položený 192 m n. m. a najnižší bod 160 m n. m.

Obyvateľstvo

Počet obyvateľov obce je 447 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Montbolo

Poloha

Obec má rozlohu 21,98 km². Najvyšší bod je položený 1 323 m n. m. a najnižší bod 240 m n. m.

Obyvateľstvo

Počet obyvateľov obce je 187 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Borrèze

Poloha

Obec má rozlohu 27,37 km². Najvyšší bod je položený 348 m n. m. a najnižší bod 120 m n. m.

Obyvateľstvo

Počet obyvateľov obce je 336 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Bourg-Archambault

Poloha

Obec má rozlohu 24,33 km². Najvyšší bod je položený 201 m n. m. a najnižší bod 123 m n. m.

Obyvateľstvo

Počet obyvateľov obce je 199 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Lahoussoye

Poloha

Obec má rozlohu 4,09 km². Najvyšší bod je položený 127 m n. m. a najnižší bod 55 m n. m.

Obyvateľstvo

Počet obyvateľov obce je 354 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Luquet

Poloha

Obec má rozlohu 8,17 km². Najvyšší bod je položený 409 m n. m. a najnižší bod 346 m n. m.

Obyvateľstvo

Počet obyvateľov obce je 380 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Chochlačka morská

Výskyt a stav na Slovensku

Odhadovaný počet zimujúcich jedincov 10 – 30. Ekosozologický status v roku 1995 Im – nezaradený migrant, resp. nehniezdič. Európsky ochranársky status SPEC3 – druhy, ktorých globálne populácie nie sú koncentrované v Európe, ale majú tam nevhodný ochranársky status. Stupeň ohrozenia L – lokalizovaný.
Podzávoz

Podzávoz je mestská časť mesta Čadca. Nachádza sa severozápadne od centra mesta a je akýmsi predmestím pred vstupom z Milošovej. Je na povodí rieky Čierňanky.

Polohopis

Podzávoz sa nachádza na východnom okraji Predných vrchov (podcelku Turzovskej vrchoviny), v údolí Milošovského potoka, ktorý priteká z Milošovej a na juhovýchodnom okraji sa vlieva do Čierňanky. Na juhu sa dvíha hrebeň Jurošovského vrchu, ktorý oddeľuje územie od Hornokysuckého podolia.
Na severe susedí so Svrčinovcom, na východe s Čadečkou, na juhu s centrom a mestskými časťami U Hluška a U Sihelníka, na západe s Rakovou a na severozápade s Milošovou.

Priemysel a doprava

V blízkom čase (predpoklad spustenia je koniec roku 2020) povedie východným okrajom diaľnica D3, na ktorej bude vybudovaný výjazd Podzávoz s privádzačom a estakáda Podzávoz, na ktorej bude diaľnica prekonávať údolie Čierňanky. V tesnej blízkosti budovaného diaľničného výjazdu sa nachádza Priemyselný park Čadca - Svrčinovec, v ktorom sídlia firmy z oblasti strojárskeho a automobilového priemyslu.
Taurize

Poloha

Obec má rozlohu 8,34 km². Najvyšší bod je položený 665 m n. m. a najnižší bod 197 m n. m.

Obyvateľstvo

Počet obyvateľov obce je 74 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Urup (ostrov)

Geografia

Urup je oddelený prielivom Urup od ostrovov Čornyje Bratia, ktoré sa nachádzajú 30 km severovýchodne, a Vriesovým prielivom od ostrova Iturup, nachádzajúceho sa asi 40 km juhozápadne. Má pretiahnutý tvar, tiahne sa od severovýchodu na juhozápad v dĺžke 116 km, šírka ostrova dosahuje maximálne dvadsať kilometrov. Najvyšším bodom ostrova je skupina sopiek Ivao (1 462 m n. m.).
Močiar

Močiar (iné názvy: močarina, močarisko, nespisovne bažina) je územie presiaknuté vodou, na ktorom rastú charakteristické rastliny - tzv. močiarne rastliny. Je to zvláštny druh sladkovodných mokradí, ktoré predstavujú habitat s vyšším obsahom vodnatých rašelinných častíc. Niektoré druhy močiarov sú zásobené iba pomocou dažďových zrážok, čo má za následok ich vyššie pH a vznik kyslej rašeliny. Druhá skupina je zásobená zrážkami a aj tečúcou vodou, čo vedie ku vzniku neutrálneho prostredia.
Charakteristickým znakom močiarov je pomalý prietok vody, ktorý je často ešte viacej spomaľovaný rastúcou vegetáciou. Vznikajú v rovinných oblastiach, kde je spádová krivka vodných tokov veľmi malá až nulová.
Pinkasova synagóga

Popis

Roku 1535 patrila spomínaná nová budova synagógy rodine Horovských-Horowitzových. Pôvodne mali Horovskí synagógu priamo vo svojom dome „U Erbů“, ktorá je doložená už roku 1492. Šlo o gotickú stavbu s jednou loďou a so sieťovanou klenbou. Sedadlá boli v tom čase po obvode. Neskôr bol postavený renesančný vstupný portál a v rokoch 1607-1625 staviteľ Juda Coref de Herz pristaval neskoro renesančnú južnú časť, v ktorej sa nachádzala ženská galéria, vestibul a predsieň. V tom čase sa upravil aj Aron ha-kodeš s dvojicou renesančných pilastrov.
Po povodniach v rokoch 1758 a 1771 bol aron ha-kodeš a bima opravené a roku 1775 parapet potiahnutý farebným štukom. Roku 1793 daroval Joachim Popper synagóge kovanú rokokovú mrežu, ktorá bola pripevnená na bimu. V roku 1838 zriadili cínovú schránku na tóru, v roku 1840 lavice nahradili sedadlá a v roku 1860 povodeň znova zničila interiér. Pri následnej rekonštrukcii bola hlavná loď zasypaná navážkou do 1,5 m spoločne s bimou. Barokovú výzdobu a schránku na tóru odstránili a renesančný portál bol zamurovaný. Po ďalších šesťdesiatich rokoch (1922), kedy bola Pinkasova škola opäť rekonštruovaná, sa urobili sondy do navážok. V rokoch 1950-53 došlo k odstráneniu navážok a synagóga bola uvedená do stavu pred rekonštrukciou roku 1840.

Pamätník

V rokoch 1954-59 tu akademickí maliari Jiří Jahn a Václav Boštík vyhotovili nápisy 77 297 mien českých židov, ktorí zahynuli v koncentračných táboroch. V roku 1968 bol pamätník uzavretý kvôli presakovaniu spodnej vody. Pri rekonštrukcii objavili pôvodnú mikvu a odkryli pôvodnú polychromiu a maľovanú výzdobu na strope. V roku 1990 bola náročná rekonštrukcia dokončená a počas rokov 1992-1996 boli obnovené nápisy na stenách. V hornej časti synagógy bola nainštalovaná expozícia Detské obrázky z Terezína 1942-1944“. Synagógu ťažko poškodili aj povodne v roku 2002.
Mená obetí sú napísané ručne vždy v nasledujúcom poradí: Mesto / Priezvisko / Meno / dátum narodenia / dátum úmrtia alebo dátum poslednej zaručenej zmienky, že dotyčná osoba bola nažive (v mnohých prípadoch ide o deň nástupu do transportu do niektorého z vyhladzovacích táborov na východe). Vedľa aronu sú tiež napísané názvy táborov, get a miest, kde českí Židia umierali.

Synagóga v súčasnosti

Okrem využitia ako pietneho miesta sa synagóga počas vysokých sviatkov využíva znova na bohoslužobné účely.
Theodor Wiesengrund Adorno

Práca

Metodologicky rozvíjal negatívnu dialektiku, podľa ktorej je negácia relativizáciou uzavretého systému pojmov. Dialektika v Adornovom poňatí nikdy nezaujíma stanovisko vopred. Adornova negatívna dialektika vychádza z idey neustále sa premieňajúcej predreflexívnej skutočnosti, ktorá je protikladná a predchádza každému mysleniu. Táto zvláštna a neopakovateľná realita prekračuje hranice systému, žije iba mimo systému. Proti systémovému mysleniu stavia Adorno negatívne kritické myslenie, koncentrujúce sa na isté tematické okruhy alebo centrá, ktoré nazýva modely.
Model vystihuje špecifické a viac než špecifické, no zároveň bez toho, aby ho vtesnávalo do vyššieho pojmu, do všeobecného. Filozoficky myslieť znamená myslieť v modeloch; negatívna dialektika je súborom modelových analýz. Ide jej o kritiku univerzálnej zaslepujúcej súvislosti i seba samej. Negatívna dialektika ako kritika vôbec je tak aj vlastnou sebadeštrukciou: nie je filozofovaním o konkrétnom, ale uvoľnením sa voči konkrétnu s cieľom filozofovať z konkrétneho.
Podľa Adorna je vnímanie šťastia a slobody neoddeliteľné od vzdelania. Racionálne myslenie je podľa neho prostriedkom vlády. Kritizuje chápanie umenia ako formy tovaru.
Éturqueraye

Poloha

Obec má rozlohu 6,72 km². Najvyšší bod je položený 139 m n. m. a najnižší bod 103 m n. m.

Obyvateľstvo

Počet obyvateľov obce je 283 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Murzo

Poloha

Obec má rozlohu 21,44 km². Najvyšší bod je položený 1 406 m n. m. a najnižší bod 117 m n. m.

Obyvateľstvo

Počet obyvateľov obce je 82 (1. január 2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ménil-de-Senones

Poloha

Obec má rozlohu 7,22 km². Najvyšší bod je položený 690 m n. m. a najnižší bod 380 m n. m.

Obyvateľstvo

Počet obyvateľov obce je 151 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Žilinský samosprávny kraj

Zastupiteľstvo Žilinského samosprávneho kraja

Zastupiteľstvo Žilinského samosprávneho kraja sa skladá z 57 poslancov volených v priamych voľbách. Pozri kategóriu: Zoznamy poslancov Žilinského samosprávneho kraja

Úrad Žilinského samosprávneho kraja

Samosprávny kraj bol zriadený pre vykonávanie samosprávy na území Žilinského samosprávneho kraja. V skratke ŽSK. Pri riadení činnosti samosprávy sa stará o celkový rozvoj územia a tiež o potreby obyvateľov kraja. Svoje pôsobenie vykonáva prostredníctvom orgánov, ale aj pomocou zriadených výkonných, poradných, kontrolných, alebo iniciatívnych orgánov. Žilinský samosprávny kraj vo svojej kompetencii spolupracuje najmä so štátnymi orgánmi, s inými samosprávnymi krajmi, obcami alebo s inými právnickými osobami.
Hylozoizmus

Hylozoizmus (z starogr. hylé = látka a starogr. zoé = život) je filozofický smer - učenie, podľa ktorého je život, a teda aj citlivosť vlastná všetkým veciam v prírode. Termín hylozoizmus bol po prvý raz zavedený v 17. storočí.
Hadaikum

Geologický vývoj

Absolútne najstarší vývoj našej planéty predpokladá bombardovanie povrchu Zeme meteoritmi, čo spôsobilo masívne tavenie jej povrchu. Podľa štúdie z roku 2019, toto bombardovanie prispelo k tvorbe kontinentov. Roztavenie obrovských plôch viedlo k materiálovej diferenciácii (poklesu ťažších prvkov smerom k jadru a výstup ľahších smerom hore) pôvodne heterogénnej planéty. Časom sa povrch vplyvom vodných pár v druhotnej atmosfére (prvotná – vodíkovo/héliová unikla do okolitého vesmíru už pri formovaní planéty) začal ochladzovať, až nakoniec dosiahol teplotu, že sa voda udržala na povrchu v tekutom stave. Vznik prvotných morí viedol aj k absorbovaniu oxidu uhličitého. Neskorší nástup života a fotosyntézy v archaiku a následných obdobiach viedol k produkcii kyslíka a postupnému doformovaniu zloženia atmosféry.
Najstaršie horniny Zeme boli identifikované koncom 20. storočia v Grónsku, Kanade a Austrálii. Absolútne najstaršia vzorka pochádza zo západného Grónska, kde bola nepriamo určená ako najstaršia vrstva metamorfovaných sedimentov na 3,8 mld. rokov, čo je v podstate vedcami dohodnutá spodná hranica hadaika. Vek bol určený podľa intrúzie, prerážajúcej túto formáciu a podľa pravidla prerážania je vek prerážajúcej horniny mladší (pozri všeobecné princípy geológie). Individuálne sa vyskytujúci kryštál zirkónu, nájdený v západnej Austrálii je však omnoho starší, až 4,4 mld. rokov, čo je skoro toľko ako odhadovaný celkový vek Zeme.

Vývoj života

Existencia života v tomto období nie je dokázaná, aj keď existujú indície o možnom výskyte primitívnych organizmov – výskyt uhlíka organického pôvodu v sedimentoch železných rúd v Grónsku. Najstaršia známa fosília pochádza z Austrálie a jej vek je stanovený na niekoľko sto miliónov rokov neskôr ako koniec hadaika.
Ivan Odilo Štampach

Ivan Odilo Štampach (* 18. február 1946, Praha) je český teológ, religionista a bývalý dominikán (v roku 1999 z rádu vylúčený a exkomunikovaný). Od roku 2000 pôsobí ako docent na Katedre religionistiky na Univerzite Pardubice. V rokoch 1948 - 1975 žil na Slovensku (Hlboké a Trenčín).
Aubry-en-Exmes

Poloha

Obec má rozlohu 9,6 km². Najvyšší bod je položený 220 m n. m. a najnižší bod 89 m n. m.

Obyvateľstvo

Počet obyvateľov obce je 304 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Germain-Laval (Loire)

Poloha

Obec má rozlohu 17,08 km². Najvyšší bod je položený 526 m n. m. a najnižší bod 344 m n. m.

Obyvateľstvo

Počet obyvateľov obce je 1 670 (2011).
Nasledujúci graf zobrazuje vývoj počtu obyvateľov v obci.
Zdroje: INSEE